《惜分飞（元夕）》
宋代·吕渭老

白玉花骢金络脑。十里华灯相照。帘映春窈窕。雾香残腻桃花笑。

一串歌珠云外袅。饮罢玉楼寒悄。归去城南道。柳梢猎猎东风晓。

作者简介：吕渭老（生卒年不详），一作吕滨老，字圣求，嘉兴（今属浙江）人。宣和、靖康年间在朝做过小官，有诗名。南渡后情况不详。赵师岌序其词云：“宣和末，有吕圣求者，以诗名，讽咏中率寓爱君忧国意。”“圣求居嘉兴，名滨老，尝位周行，归老于家。”今存《圣求词》一卷。